b'\n_START_ARTICLE_\nDark ambient\n_START_PARAGRAPH_\nDark ambient er en undergenre af ambient musik, som har varslende, dystre eller disharmoniske overtoner. Dark ambient kom frem i 1980\'erne og 1990\'erne med introduktionen af ny synthesizer og sampling-teknologi i elektronisk-musikgenren, samt andre tekniske fremskridt indenfor musikken. Dark ambient er en forskelligartet genre, med en vis forbindelse til industrial, noise, ethereal wave og black metal, men alligevel generelt er fri for forbindelser til andre genrer eller stilarter.\n_START_SECTION_\nOversigt\n_START_PARAGRAPH_\nDark ambient udviklede sig delvist baseret p\xc3\xa5 flere af Brian Eno\'s tidlige samarbejder, som havde en tydelig m\xc3\xb8rk kant, tydeligst "An Index of Metals" (fra Evening Star (1975)), et samarbejde med Robert Fripp som indarbejdede r\xc3\xa5 guitarfeedback, ambient-stykkerne p\xc3\xa5 den anden halvdel af David Bowie\'s Low (1977), Fourth World, Vol. 1: Possible Musics (1980), et samarbejde med Jon Hassell, og det sidste afsnit i hans ambient-serie, On Land (1982)._NEWLINE_Ambient industrial-projekter s\xc3\xa5som Coil, Lilith, Lustmord, Zoviet France og Nocturnal Emissions udviklede sig fra industrialmusik i l\xc3\xb8bet af 1980\'erne, og var nogle af de tidligste kunstnere til at skabe konsistent "m\xc3\xb8rk" ambient musik. I slutningen af 1980\'erne og starten af 1990\'erne kom der en ethereal wave-trend indenfor darkwave-bev\xc3\xa6gelsen, som havde en tendens til at have f\xc3\xb8lelsesladede, atmosf\xc3\xa6riske stykker frem for mol-rock. Ethereal wave blev hovedsageligt associeret med pladeselskabet Projekt, med bands s\xc3\xa5som Black Tape for a Blue Girl som lavede musik, der var t\xc3\xa6t p\xc3\xa5 de f\xc3\xb8lelsesladede ambient-lydlandskaber._NEWLINE_Ved midten af 1990\'erne arbejdede et stort antal kunstnere i ambient industrial, ambient noise, ethereal wave, illbient, isolationism, og andre fremkommende "dark ambient"-stilarter. Blandt disse kunstnere var Autopsia, Vidna Obmana, Daniel Menche, Lull, Raison d\'\xc3\x8atre, Lord Insomnia, Nefelheim og Shinjuku Thief. P\xc3\xa5 samme tid vibrerede dark ambient ind i samtidsmusik. Eksempler p\xc3\xa5 dette er projektet Aghiatrias eller komponisten Vladim\xc3\xadr Hirschs solov\xc3\xa6rker. _NEWLINE_Generelt pr\xc3\xb8ver musikken at fremprovokere en f\xc3\xb8lelse af ensomhed, melankoli, indesp\xc3\xa6rring og isolation.\n_START_SECTION_\nBlack ambient\n_START_PARAGRAPH_\nBlack ambient (nogle gange kaldet ambient black metal) ses generelt som en stil, som kombinerer elementer fra black metal og ambient/dark ambient musik. Der kan dog v\xc3\xa6re mest fokus p\xc3\xa5 en frem for den anden. Elektrisk guitar og bas bruges ofte i forbindelse med elektroniske instrumenter, s\xc3\xa5som synthesizere og trommemaskiner, eller kan ganske enkelt blive spillet i en ambient, atmosf\xc3\xa6risk stil._NEWLINE_Det norske black metal-band Burzum kan betragtes som en pion\xc3\xa9r indenfor black ambient, specielt for albummet Filosofem. I de seneste \xc3\xa5r har flere medlemmer af black metal-bands haft sideprojekter hvori de har produceret denne musikstil. Andre black metal-bands er ogs\xc3\xa5 begyndt at inkorporere ambient-musik p\xc3\xa5 deres album. Blandt kendte kunstnere indenfor denne musikgenre er, som tidligere n\xc3\xa6vnt, Burzum (Norge), men ogs\xc3\xa5 Velvet Cacoon (USA), Wolves in the Throne Room (USA), Xasthur (USA), Leviathan (USA), Nortt (Danmark), Abruptum (Sverige), Blut aus Nord (Frankrig), Summoning (\xc3\x98strig) og Striborg (Australien).'